Primjer broj 2

* 1. **:** Dat je Bilans stanja / Iskaz o finansijskom položaju preduzeća „AS“ na dan 31.12.20X3. godine. U narednom periodu desilo se nekoliko značajnih poslovnih promjena. Otvorite poslovne knjige (glavnu knjigu i dnevnik), evidentirajte naredne promjene, uzevši u obzir početno stanje računa kroz Bilans stanja. Nakon evidencije nastalih promjena, sastavite Probni bilans, Bilans stanja na dan 31.12.20X4, kao i Bilans uspjeha / Iskaz o ukupnom rezultatu preduzeća za period od godinu dana:

|  |
| --- |
| **Bilans stanja** |
| ***Aktiva*** | ***Pasiva*** |
| *Stalna imovina* | **140.500** | *Sopstveni kapital* | **160.400** |
| Zemljište | 95.000 | Akcijski kapital | 147.000 |
| Oprema | 37.000 | Emisiona premija | 3.400 |
| Ispravka vrijednosti opreme | (20.000) | Statutarne rezerve | 3.000 |
| Učešća u kapitalu kod pravnih lica | 28.500 | Neraspoređeni dobitak | 7.000 |
| *Obrtna imovina* | **39.200** | *Obaveze* | **19.300** |
| Materijal | 6.700 | Dugoročni krediti | 10.000 |
| Nedovršena proizvodnja | 4.500 | Rezervisanja | 3.000 |
| Kupci | 8.000 | Dobavljači | 4.300 |
| Roba | 13.000 | Primljeni avansi | 2.000 |
| Tekući račun | 7.000 |  |  |
| Ukupno | **179.700** | Ukupno | **179.700** |

1. Prodat je dio robe iz magacina, prema fakturi broj 111. Nabavna vrijednost prodate robe je 4.000€, a roba je prodata za 6.500 €. Kupac još uvijek nije izmirio svoje dugovanje.
2. Preduzeće je u proizvodnom procesu potrošilo materijala u vrijednosti od 4.000 € (trebovanje br.2).
3. Donijeta je odluka o povećanju akcijskog kapitala iz cjelokupnog neraspoređenog dobitka.
4. Prodat je preostali dio robe iz magacina, prema fakturi broj 112, 1000 jedinica robe po cijeni od 10.5€ po jedinici. Kupac još uvijek nije izmirio svoje dugovanje.
5. Povučen je ulog učešća u kapitalu preduzeća „IMG“ u iznosu od 2.600 €. Novac je uplaćen na tekući račun (izvod).
6. Stigao je račun za potrošenu električnu energiju. Po fakturi broj 625, vrijednost potrošene električne energije je 1.200 €. Dugovanje još uvijek nije izmireno.
7. Potrošeno je 200 kg materijala jedinične vrijednosti 1.5 €/kg (trebovanje br.7).
8. Platili smo fakturu broj 635 koja je došla u preduzeće prethodnog mjeseca. Faktura je bila prema dobavljaču „Gradmont“ za nabavku maziva za mašine, vrijednosti 1.350 €.

*Rešenje probni bilans:*

|  |  |  |
| --- | --- | --- |
| **NAZIV RAČUNA** | **BRUTO BILANS** | **SALDO BILANS** |
| **duguje** | **potražuje** | **duguje** | **potražuje** |
| Zemljište | 95.000 |  | 95.000 |  |
| Oprema | 37.000 |  | 37.000 |  |
| Ispravka vrijednosti opreme |  | 20.000 |  | 20.000 |
| Učešća u kapitalu kod pravnih lica | 28.500 | 2.600 | 25.900 |  |
| Materijal | 6.700 | 4.300 | 2.400 |  |
| Nedovršena proizvodnja | 4.500 |  | 4.500 |  |
| Kupci | 25.000 |  | 25.000 |  |
| Roba | 13.000 | 13.000 |  |  |
| Tekući račun | 9.600 | 1.350 | 8.250 |  |
| Račun otvaranja | 199.700 | 199.700 |  |  |
| Akcijski kapital |  | 154.000 |  | 154.000 |
| Emisiona premija |  | 3.400 |  | 3.400 |
| Statutarne rezerve |  | 3.000 |  | 3.000 |
| Neraspoređeni dobitak | 7.000 | 7.000 |  |  |
| Dugoročni krediti |  | 10.000 |  | 10.000 |
| Rezervisanja |  | 3.000 |  | 3.000 |
| Dobavljači | 1.350 | 5.500 |  | 4.150 |
| Primljeni avansi |  | 2.000 |  | 2.000 |
| Troškovi električne energije | 1.200 |  | 1.200 |  |
| Trošak materijala | 4.300 |  | 4.300 |  |
| Nabavna vrijednost prodate robe | 13.000 |  | 13.000 |  |
| Prihod od prodaje robe |  | 17.000 |  | 17.000 |
| **UKUPNO** | **445.850** | **445.850** | **216.550** | **216.550** |

* 1. **:** Računovodstvena načela predstavljaju osnovna računovodstvena pravila kojima se precizno uređuju računovodstvene kategorije, i to poslovna imovina (sredstva, obaveze i kapital) kao i prihodi i rashodi koji nastaju kao posljedice poslovnih događaja. Provježbajte osnovna računovodstvena načela odgovarajući na sledeća pitanja:
		1. Vlasnik preduzeća „AS” je otvarajući poslovnu poštu 19. 6. 20XX. uvidio da je stigao račun za telefon za mjesec maj, koji je i proslijedio knjigovođi, sa naznakom „Evidentirati u tekućem mjesecu“. Diskutujte da li je vlasnik preduzeća dao ispravnu sugestiju knjigovođi?
		2. Vlasnik preduzeća „AS“ je sklopio poslovni ugovor sa preduzećem „MK & A“ DOO da se u periodu od 15. do 18.7. 20XX. izvedu elektroradovi na brvnari u vrijednosti od 1.500

€. Ugovorom je precizirano da isplata bude realizovana početkom narednog mjeseca. Dobijajući mjesečni izvještaj, vlasnik predzeća, Bojan, je uočio da je knjigovođa evidentirao prihod od usluge u iznosu od 1.500 € u julu mjesecu i zatražio od knjigovođe da koriguje navedenu grešku. Razmotrite navedenu situaciju i diskutujte o tome da li je vlasnik Bojan u pravu.

* + 1. Kako biste vlasniku Bojanu objasnili šta se podrazumijeva pod pojmom „tok rentabiliteta“, a šta pod pojmom „novčani tok“ i zašto se kaže da „tok rentabiliteta“ nije isto što i „novčani tok“?
		2. Vlasniku Bojanu je knjigovođa dostavio finansijske iskaze kako bi ga informisao o finansijskoj poziciji, rentabilnosti i likvidnosti. Posmatrajući prvi u nizu finansijskih iskaza

– Iskaz o finansijskoj poziciji /Bilans stanja/ vlasnik Bojan je uočio da su navedene dvije kolone: prva koja nosi oznaku „Tekući period“, i druga, označena sa “Prethodni period”. To isto je zapazio i kod Iskaza o ukupnom rezultatu /Bilans uspjeha/. Njegov komentar je da je to suvišno i neracionalno. Diskutujte da li je vlasnik Bojan u pravu?

* + 1. Vlasnik Bojan je uočio da u Bilansu stanja postoji jednakost između lijeve (aktiva) i desne (pasiva) strane. Ta vjerovatnoća da se uspostavi jednakost mu je bila jako čudna, jer je uočio da postoji razlika između rashoda i prihoda u Bilansu uspjeha. S obzirom na završeni profesionalni background vlasnika preduzeća „AS“, a uzimajući u obzir da se nalazite u poziciji njegovog poslovnog savjetnika, od Vas je sâm vlasnik zatražio da mu pojasnite ovu situaciju. Nastojte da pronađete pristupačan način koji je razumljiv za vlasnika preduzeća.